El departament de Serveis Socials obté l'autorització per a usar el Centre Social de Baladre
09 de desembre 2021

![](/media/rwhlicif/c1_mini_m1_centrosocialbaladre_img_8623.jpg?width=850&height=566.9886363636364)

Després del tancament del Centre Social de Baladre, a causa de la declaració de l'estat d'alarma al març de 2020, el departament de Serveis Socials de l'Ajuntament de Sagunt va sol·licitar la utilització del Centre Social Baladre, titularitat de la Generalitat Valenciana, el 5 de maig de 2021 mitjançant un escrit dirigit a la Direcció Territorial d'Igualtat i Polítiques Inclusives.

Després d'una reunió mantinguda el 18 de novembre amb el Director General d'Infraestructures de Serveis Socials, Enric Juan Alcocer, es va comunicar la decisió optada per la vicepresidència d'Igualtat i Polítiques Inclusives d'autoritzar l'ocupació temporal de l'immoble per al desenvolupament de les activitats a dur a terme pels Serveis Socials municipals. Per este motiu el regidor delegat de Serveis Socials, Alejandro Sotoca, mostra la seua **«satisfacció en haver aconseguit esta autorització del local, que facilitarà que la ciutadania puga realitzar activitats en el mateix»**.

Des del departament consideren que és un espai útil, sobretot per al barri, que actualment en estar tancat no es pot aprofitar. Davant la necessitat del departament de posar en funcionament nous programes i serveis d'acció comunitària d'àmbit municipal es va realitzar esta petició. En este sentit, el regidor ha manifestat que es tracta d'un immoble **«infrautilitzat»** i que **«podria ser aprofitat per a la realització d'activitats organitzades per l'ajuntament i este departament en concret»**.

Si bé s'ha aconseguit esta autorització, l'ús no serà immediat, **«ja que cal netejar i fer algunes xicotetes obres, però el fet que ja ens hagen cedit l'ús és un pas de gegant»**, puntualitzava Sotoca.

![](/media/3zsmkgwf/c2_centrosocialbaladre_img_8621.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/cessio-centre-social-baladre-serveis-socials-2021-12-09/ "Facebook")
*   [](http://twitter.com/share?url=https://aytosagunto.es/va/actualitat/cessio-centre-social-baladre-serveis-socials-2021-12-09/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cessio-centre-social-baladre-serveis-socials-2021-12-09/ "Linked In")
*   [](mailto:?body=https://aytosagunto.es/va/actualitat/cessio-centre-social-baladre-serveis-socials-2021-12-09/)